title: H5 sz. határozat ( 2010. március 18. ) a csalások és a hibák elleni küzdelem terén a szociális biztonsági rendszerek koordinálásáról szóló 883/2004/EK tanácsi rendelet és 987/2009/EK európai parlamenti és tanácsi rendelet keretében zajló együttműködésről  EGT-vonatkozású és az EK–Svájc-megállapodást érintő szöveg

text:
               8.6.2010

               HU

               Az Európai Unió Hivatalos Lapja

               C 149/5

         H5 sz. HATÁROZAT
   (2010. március 18.)
   a csalások és a hibák elleni küzdelem terén a szociális biztonsági rendszerek koordinálásáról szóló 883/2004/EK tanácsi rendelet és 987/2009/EK európai parlamenti és tanácsi rendelet keretében zajló együttműködésről
   (EGT-vonatkozású és az EK–Svájc-megállapodást érintő szöveg)
   2010/C 149/05
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikkének a) pontjára, amelynek értelmében az Igazgatási Bizottság foglalkozik az összes igazgatási jellegű, illetve a 883/2004/EK rendelet és a 987/2009/EK európai parlamenti és tanácsi rendelet (2) rendelkezéseiből eredő értelmezési kérdésekkel,
   tekintettel a 883/2004/EK rendelet 76. cikkére,
   tekintettel a 987/2009/EK rendelet 2. cikke (2) bekezdésére, 20. és 52. cikkére, valamint 87. cikke (3) bekezdésére,
   mivel:

               (1)

               A 883/2004/EK rendelet 76. cikke értelmében az illetékes hatóságok és intézmények kötelesek együttműködni a rendelet helyes végrehajtásának biztosítása céljából.

               (2)

               A csalások és a hibák elleni küzdelemre irányuló intézkedések szorosan kapcsolódnak a 883/2004/EK rendelet 3. cikke (1) bekezdésében meghatározott szociális biztonsági ágakhoz, és céljuk annak biztosítása, hogy a járulékokat a megfelelő tagállamnak fizessék, illetve senki se részesüljön indokolatlanul vagy csalás révén ellátásokban.

               (3)

               A csalások és a hibák elleni fellépés ezért a 883/2004/EK és a 987/2009/EK rendeletek megfelelő végrehajtásának részét képezik.

               (4)

               Az illetékes hatóságok és intézmények közötti szorosabb és hatékonyabb együttműködés kulcsfontosságú a csalások és a hibák elleni küzdelemre irányuló fellépés során.

               (5)

               A személyek azonosítása alapvető fontosságú a rendeletek végrehajtásához nemcsak a személyek valamely intézmény adatbankjában történő megtalálása céljából, hanem a személyek által közölt személyazonossági adatok helytállóságának biztosítása érdekében is.

               (6)

               A 987/2009/EK rendelet 3. cikkének (3) bekezdése nyomatékosítja, hogy amikor a tagállamok jogszabályaik alapján, a rendeletek végrehajtása érdekében személyes adatokat gyűjtenek, továbbítanak vagy dolgoznak fel, biztosítaniuk kell, hogy az érintett személyek teljes mértékben gyakorolhassák a személyes adatok védelméhez kapcsolódó jogaikat, a személyes adatok feldolgozása vonatkozásában az egyének védelméről és az ilyen adatok szabad áramlásáról szóló közösségi rendelkezésekkel összhangban.

               (7)

               A 987/2009/EK rendelet 5. cikkének (3) bekezdése az illetékes intézmény számára lehetővé teszi, hogy kétség esetén felkérje a tartózkodási vagy lakóhely szerinti intézményt az érintett személy által szolgáltatott információ vagy egy dokumentum érvényességének ellenőrzésére.

               (8)

               A csalások és a hibák elleni küzdelemre irányuló hatékony együttműködés magában foglalja azt is, hogy építenek az alkalmazandó jog változására vonatkozó információk szolgáltatását célzó, valamint a 987/2009/EK rendelet 20. és 52. cikkében meghatározott mechanizmusokra.
               A 883/2004/EK rendelet 71. cikkének (2) bekezdésében előírt rendelkezéseknek megfelelően,

         A KÖVETKEZŐKÉPPEN HATÁROZOTT:

      Általános kérdések

               (1)

               A 883/2004/EK és a 987/2009/EK rendelet helyes végrehajtása érdekében a tagállamok hatóságai és intézményei együttműködnek a csalások és hibák elleni küzdelem terén.

               (2)

               Az Igazgatási Bizottság évente egyszer megvitatja a csalások és hibák elleni küzdelemben való együttműködés kérdéseit. A vita alapjául az e téren szerzett tapasztalatokról és elért eredményekről készített önkéntes tagállami jelentések fognak szolgálni. E jelentések tartalmára vonatkozó javaslatokat az 1. melléklet tartalmazza.

               (3)

               A tagállamok kijelölnek egy, a csalásokkal és hibákkal foglalkozó kapcsolattartó személyt, akinek az illetékes hatóságok és intézmények jelentést tehetnek csalás és visszaélés kockázata esetén, illetve olyan rendszeres nehézségekről, amelyek késedelmet vagy hibát eredményeznek. Ez a kapcsolattartó személy felkerül egy listára, amelyet az Igazgatási Bizottság Titkársága tesz közzé.

      Hibák

               (4)

               A hibalehetőségek visszaszorítása érdekében az illetékes hatóságok és intézmények intézkedéseket tesznek annak biztosítására, hogy időben, és megfelelő információkkal szolgáljanak, különösen a szociális biztonságra vonatkozó információk elektronikus adatcseréjét biztosító rendszer használatakor. E célból az illetékes hatóságok és intézmények:

                           a)

                           biztosítják, hogy a valamely másik tagállam hatóságainak vagy intézményeinek elektronikus formában, standard elektronikus dokumentumok útján küldött információkat minőség-ellenőrzési eljárásnak vetik alá, különösen, ami az érintett személy személyazonosságát és a PIN-kódot illeti; valamint

                           b)

                           a rendeletek végrehajtása céljából történő információcsere során a Technikai Bizottságnak és az Igazgatási Bizottságnak jelentenek minden olyan rendszeres nehézséget, amely késedelmet vagy hibákat eredményez.

      Elhalálozások bejelentése

               (5)

               Az elhalálozások bejelentésével kapcsolatos együttműködést illetően:

                           a)

                           a tagállamok az Igazgatási Bizottságon keresztül megosztanak minden olyan innovatív gyakorlatot, amelyet ezen a téren bevezettek, illetve jelentenek minden olyan akadályt, amely az e téren való együttműködés biztosítását akadályozza;

                           b)

                           a tagállamok felülvizsgálják azon gyakorlataikat, amelyeket az elhalálozások bejelentésének határon átnyúló esetekben történő elmulasztásának kiküszöbölése céljából vezettek be, annak biztosítása érdekében, hogy e gyakorlatok a lehető legnagyobb mértékben megfeleljenek az e téren alkalmazott legjobb gyakorlatoknak. Az azonosított legjobb gyakorlatok listája a 2. mellékletben található.

                           c)

                           Az intézményektől vagy illetékes hatóságoktól érkező, elhalálozás bejelentésére vonatkozó információkérést a megkeresett fél a lehető leggyorsabban kezeli.

      Információkérés

               (6)

               Figyelembe véve azt a követelményt, hogy a személyes adatok feldolgozása vonatkozásában az egyének védelméről és az ilyen adatok szabad áramlásáról szóló közösségi rendelkezésekkel összhangban kell eljárniuk, az illetékes hatóságoknak és intézményeknek együtt kell működniük azokban az esetekben, amikor valamely másik tagállamtól olyan információkéréseket kapnak, melyek célja a csalások elleni küzdelem, illetve a rendeletek helyes végrehajtása. Gondosan értékelniük kell az adott jogi helyzetet, mielőtt adatvédelmi okokra hivatkozva visszautasítanak egy ilyen kérést.

               (7)

               Amennyiben a csalások és a hibák elleni küzdelmet célzó információkérés a koordinációs rendeletek végrehajtásával kapcsolatos adatokat érint, ugyanakkor azokat nem közvetlenül egy intézmény vagy illetékes hatóság kezeli, az intézménynek vagy az illetékes hatóságnak segítséget kell nyújtania a kérelmező intézmény vagy hatóság számára a megfelelő információforrásnak számító harmadik fél azonosításában, és közben kell járnia a harmadik féllel folytatott tárgyalások során..

      Felülvizsgálati záradék

               (8)

               E határozatot legkésőbb a hatálybalépését követő második év végéig felül kell vizsgálni.

               (9)

               Ezt a határozatot az Európai Unió Hivatalos Lapjában közzé kell tenni. A határozatot a közzétételét követő második hónap első napjától kell alkalmazni.

            az Igazgatási Bizottság elnöke

         José Maria MARCO GARCÍA

      (1)  HL L 166., 2004.4.30., 1. o.

      (2)  HL L 284., 2009.10.30., 1. o.

      1. MELLÉKLET

         Témák, amelyekre a csalásokról és hibákról szóló éves tagállami jelentéseknek többek között ki kell térniük

                  1.

                  A rendeletekben meghatározott esetekben a csalások és hibák ellen tett intézkedések az év folyamán.

                  2.

                  A koordinációs szabályok végrehajtása során felmerülő konkrét problémák, amelyek legalábbis a csalások és a hibák kockázatát eredményezhetik.

                  3.

                  A csalások és hibák elleni küzdelem céljából létrehozott megállapodások és kétoldalú együttműködési megállapodások más EU-tagállamokkal.

                  4.

                  A természetbeni ellátások terén tett olyan intézkedések, melyekkel azt kívánják elérni, hogy az intézmények és egészségügyi szolgáltatók jobban megfeleljenek a koordinációs szabályoknak, továbbá hogy az állampolgárokat tájékoztatassák.

      2. MELLÉKLET

         Az elhalálozások bejelentésének a határon átnyúló esetekben történő elmulasztásának kiküszöbölése céljából bevezetett legjobb gyakorlatok
          (1)

                  A fogadó állam által az elhalálozásokra vonatkozó közvetlen értesítési rendszer létrehozása

                  Adategyeztetés

                  Adminisztratív ellenőrzés iránti kérelem benyújtása a fogadó államnak

                  Egészségügyi intézmények közötti kölcsönös hozzáférés az elhalálozásokról szóló bejelentésekhez

                  Életbenléti igazolás

                  Közvetlen, fizikai jelenlét a fogadó államban

         (1)  E legjobb gyakorlatok teljesebb jegyzéke az Igazgatási Bizottságnak a csalások és a hibák leküzdésével foglalkozó új ad hoc nyomonkövetési csoportja által 2009. november 16-án, 560/09 sz. CASSTM feljegyzésként közzétett jelentés 9.2 szakaszában található.


title: 2008/357/EK: A Bizottság határozata ( 2008. április 23.) a 2001/95/EK európai parlamenti és tanácsi irányelv alapján az öngyújtókra érvényes európai szabványok által követendő, különleges gyermekbiztonsági előírásokról (EGT-vonatkozású szöveg)

text:
               7.5.2008

               HU

               Az Európai Unió Hivatalos Lapja

               L 120/11

      A BIZOTTSÁG HATÁROZATA

   (2008. április 23.)
   a 2001/95/EK európai parlamenti és tanácsi irányelv alapján az öngyújtókra érvényes európai szabványok által követendő, különleges gyermekbiztonsági előírásokról
   (EGT-vonatkozású szöveg)
   (2008/357/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és a tanácsi irányelvre (1) és különösen annak 4. cikke (1) bekezdése a) pontjára,
   mivel:

               (1)

               A 2001/95/EK irányelv kötelezi a gyártókat, hogy kizárólag biztonságos termékeket hozzanak forgalomba.

               (2)

               A 2001/95/EK irányelvnek megfelelően egy terméket a vonatkozó nemzeti szabványok hatálya alá tartozó veszélyek és veszélykategóriák tekintetében biztonságosnak lehet tekinteni, ha az megfelel az európai szabványokat átvevő, önkéntesen alkalmazandó nemzeti szabványoknak.

               (3)

               A 2001/95/EK irányelvnek megfelelően az európai szabványokat európai szabványügyi testületeknek kell megállapítaniuk. Ezeknek a szabványoknak biztosítaniuk kell, hogy a termékek megfeleljenek az irányelv általános biztonsági előírásainak.

               (4)

               Az öngyújtók önmagukban veszélyes termékek, mivel lángot, illetve hőt termelnek, és gyakran nyomás alatt lévő, gyúlékony folyadékot vagy gázt tartalmaznak. Az öngyújtók helytelen használatához kapcsolódó legnyilvánvalóbb esetleges veszélyek a tűz, az égés és a szétpattanás, melyek robbanást okozhatnak hőforrás jelenlétében.

               (5)

               Az öngyújtók nem gyermekek számára készültek. Mindazonáltal az öngyújtók helytelen használata – különösen kisgyermekek esetében – nem ritka, így figyelembe veendő e termékek biztonságosságának vizsgálatakor. Ez különösen fontos egyrészt az eldobható öngyújtóknál, melyeket nagy mennyiségben és gyakran gyűjtőcsomagolásban értékesítenek, és melyeket a fogyasztók alacsony értékű, eldobható termékekként használnak, másrészt azoknál az öngyújtóknál, melyek formájuk vagy szórakoztató jellemzőik miatt különösen vonzóak a kisgyermekek számára.

               (6)

               Az öngyújtók kisgyermekek általi helytelen használata jelentős személyi és gazdasági károkat – beleértve a haláleseteket – okozó tüzet eredményezhet. Emiatt az öngyújtók komoly veszélyt jelentenek, ha gyermekek helytelenül használják azokat.

               (7)

               1998-ban a Bizottság kiadta az M/266 sz. szabványosítási megbízást a fogyasztók és a gyermekek biztonsága tekintetében az öngyújtókra, mely megbízás a következő európai szabványt eredményezte: EN 13869:2002: Öngyújtók – Gyermekbiztos öngyújtók – Biztonsági követelmények és vizsgálati módszerek.

               (8)

               Tekintettel arra, hogy különösen az veszélyezteti a fogyasztók egészségét és biztonságát, hogy kisgyermekek képesek öngyújtót működtetni és helytelenül használni – illetve hogy fennáll ennek a valószínűsége –, és hogy ez a veszély csak közösségi szinten alkalmazandó, megfelelő intézkedésekkel hárítható el hatékonyan, a Bizottság 2006. május 11-én elfogadta a 2006/502/EK határozatot (2) a 2001/95/EK irányelv 13. cikkének rendelkezéseire támaszkodva, felszólítva a tagállamokat, hogy hozzanak intézkedéseket annak biztosítására, hogy kizárólag gyermekbiztos öngyújtók kerüljenek forgalomba és tiltsák meg az újszerű öngyújtók forgalmazását.

               (9)

               Tekintettel arra, hogy a 2001/95/EK irányelv 13. cikke értelmében elfogadott határozatok legfeljebb egyéves időtartamra érvényes átmeneti intézkedések, melyek mindegyike legfeljebb egy évvel hosszabbítható meg, a Bizottság 2007. április 12-én elfogadta a 2007/231/EK határozatot (3), mely egy évvel meghosszabbítja a 2006/502/EK határozat hatályát.

               (10)

               Bár a Hivatalos Lap a 2001/95/EK irányelv rendelkezéseivel összhangban nem hivatkozik az EN 13869-re, a 2006/502/EK bizottsági határozat alapján vélelmezhető, hogy az EN 13869-et átvevő nemzeti szabványoknak megfelelő öngyújtók megfelelnek az előírásoknak.

               (11)

               Tekintettel a megfelelő technikai megoldások alkalmazásának szükségességére az öngyújtóknak a gyermekbiztonsági előírásoknak való megfelelésének vizsgálatakor, a tagállamok és a Bizottság – együttműködve az európai szabványügyi testületekkel és az érdekelt felekkel történt konzultációt követően – megállapították, hogy felül kell vizsgálni az EN 13869-et.

               (12)

               A fő probléma a jelenlegi szabvánnyal az, hogy egy csoport gyermek általi tesztre hagyatkozik annak ellenőrzésekor, hogy egy öngyújtó ténylegesen gyermekbiztos-e. Az egy csoport gyermek általi tesztelés megbízható módszernek bizonyult ugyan, de helyénvaló lenne olyan alternatív módszereket kijelölni annak meghatározására, hogy az öngyújtók gyermekbiztosak-e, amelyek legalább ennyire hatékonyak és megbízhatók. Emellett a gyermekek számára különösen vonzó öngyújtók (az úgynevezett „újszerű öngyújtók”) meglévő fogalma szabadon értelmezhető, ami ezen öngyújtók tilalmának nem egységes alkalmazásához vezethet. Végezetül több más problémát is meg kell oldani ahhoz, hogy a szabvány megfelelő technikai megoldásokat biztosítva teljes mértékben megfeleljen rendeltetésének.

               (13)

               Az öngyújtók tekintetében a különleges gyermekbiztonsági előírásokat a 2001/95/EK irányelv 4. cikke rendelkezéseinek értelmében kell meghatározni, azzal a céllal, hogy kérjék a szabványügyi testületeket az EN 13869 felülvizsgálatára a 98/34/EK irányelvben (4) megállapított, a műszaki szabványok és szabályok terén történő információszolgáltatási eljárás szerint, és hogy biztosítsák a felülvizsgált szabvány Hivatalos Lapban történő kihirdetését.

               (14)

               A felülvizsgált szabvány hivatkozásának a Hivatalos Lapban történő kihirdetését követően a szabványnak megfelelően előállított öngyújtók a szabvány hatálya alá tartozó különleges gyermekbiztonsági előírások tekintetében feltételezhetően megfelelnek az általános termékbiztonságról szóló 2001/95/EK irányelvben szereplő általános biztonsági követelményeknek.

               (15)

               Az e határozatban előírt intézkedések összhangban vannak a 2001/95/EK irányelvvel létrehozott bizottság véleményével,

         A KÖVETKEZŐKÉPPEN HATÁROZOTT:
   1. cikk
   Cél
   E határozat célja azon előírások létrehozása, melyek alapján a Bizottság kérheti az illetékes szabványügyi testületeket, hogy módosítsák az öngyújtókra vonatkozó szabványt.
   E határozat alkalmazásában:

               „öngyújtó”: rendes körülmények között elsősorban cigaretta, szivar és pipa szándékos meggyújtására szolgáló, tüzelőanyagot felhasználó, manuálisan kezelt lángkeltő eszköz, melyet előreláthatóan papír, kanóc, gyertya és lámpás meggyújtására is használnak, és melyet gyártáskor feltöltöttek tüzelőanyaggal, függetlenül attól, hogy újratöltésre szánták-e vagy sem.

               „gyermekbiztos öngyújtó”: az az öngyújtó, melyet tervezésének és előállításának megfelelően szokásos vagy ésszerűen előrelátható felhasználási feltételek mellett 51 hónaposnál fiatalabb gyermekek nem működtethetnek, például a működtetéséhez szükséges erőkifejtés az öngyújtó tervezése, védelemmel ellátott gyújtómechanizmusa, vagy a meggyújtásához szükséges műveletek bonyolultsága vagy sorozata miatt.

               „gyermekek számára vonzó öngyújtó”: az az öngyújtó, melynek megjelenése bármely szempontból hasonlít egy 51 hónapnál fiatalabb gyermek számára általánosan vonzónak elismert, illetve 51 hónapnál fiatalabb gyermekek általi felhasználásra szánt másik tárgyhoz.

         2. cikk
   Előírások
   (1)   A 2001/95/EK irányelv 4. cikkének alkalmazásában az öngyújtók tekintetében a különleges gyermekbiztonsági előírások a következők:

               a)

               Az öngyújtóknak gyermekbiztosnak kell lenniük, hogy minimálisra lehessen csökkenteni az 51 hónaposnál fiatalabb gyermekek azon képességét, illetve annak valószínűségét, hogy működtessék az öngyújtókat;

               b)

               Az öngyújtókat úgy kell kialakítani, hogy ne legyenek vonzók az 51 hónaposnál fiatalabb gyermekek számára.

         (2)   Az (1) bekezdés a) pontja nem alkalmazandó olyan újratöltésre szánt öngyújtókra, melyek gyártói kérésre az illetékes hatóságok rendelkezésére bocsátják azt a szükséges dokumentációt, mely igazolja, hogy az öngyújtókat legalább öt éves időtartamra kiterjedő – beleértve az esetleges javítást is – folyamatos és biztonságos használatra tervezték, gyártották és hozták forgalomba, és azok különösen megfelelnek a következő előírásoknak:

               a)

               az 1999/44/EK európai parlamenti és tanácsi irányelvvel (5) összhangban a gyártó minden öngyújtóhoz legalább két éves írásbeli garanciát biztosít;

               b)

               az öngyújtó teljes élettartama alatt gyakorlatilag javítható és biztonságosan újratölthető, beleértve különösen a javítható gyújtómechanizmust;

               c)

               az olyan nem gyorsan kopó alkatrészek cseréjét vagy javítását, melyek a folyamatos használat során azonban nagy valószínűséggel elkopnak vagy meghibásodnak a garanciális időszak letelte után, egy, az Európai Unió területén működő, engedéllyel rendelkező vagy szakosodott ügyfélszolgálati központ biztosítja.

      Kelt Brüsszelben, 2008. április 23-án.

            a Bizottság részéről

         Meglena KUNEVA

            a Bizottság tagja

      (1)  HL L 11., 2002.1.15., 4. o.

      (2)  HL L 198., 2006.7.20., 41. o.

      (3)  HL L 99., 2007.4.14., 16. o.

      (4)  HL L 204., 1998.7.21., 37. o.

      (5)  HL L 171., 1999.7.7., 12. o.


title: 2010/298/CFSP: A Tanács 2010/298/KKBP határozata ( 2010. május 25. ) az Európai Uniónak a Bissau-guineai Köztársaság biztonsági ágazatának reformját támogató missziójáról (EU SSR GUINEA BISSAU) szóló 2008/112/KKBP együttes fellépés módosításáról és meghosszabbításáról

text:
               26.5.2010

               HU

               Az Európai Unió Hivatalos Lapja

               L 127/16

         A TANÁCS 2010/298/KKBP HATÁROZATA
   (2010. május 25.)
   az Európai Uniónak a Bissau-guineai Köztársaság biztonsági ágazatának reformját támogató missziójáról (EU SSR GUINEA BISSAU) szóló 2008/112/KKBP együttes fellépés módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 43. cikke (2) bekezdésére,
   mivel:

               (1)

               A Tanács 2008. február 12-én elfogadta az Európai Uniónak a Bissau-guineai Köztársaság biztonsági ágazatának reformját támogató missziójáról (EU SSR GUINEA BISSAU) szóló 2008/112/KKBP együttes fellépést (1). Az együttes fellépést 2009. május 31-ig kellett alkalmazni.

               (2)

               A Tanács 2009. május 18-án elfogadta a 2009/405/KKBP együttes fellépést (2), amely a 2008/112/KKBP együttes fellépést módosította és 2009. november 30-ig meghosszabbította. A Tanács 2009. november 17-én elfogadta a 2009/841/KKBP együttes fellépést (3), amely a 2008/112/KKBP együttes fellépést módosította és 2010. május 31-ig meghosszabbította.

               (3)

               A Politikai és Biztonsági Bizottság (PBB) 2010. február 5-én jóváhagyta az Európai Unió Bissau-guineai SSR-szerepvállalásának folytatását és a közös biztonság- és védelempolitika keretében (KBVP) az SSR végrehajtását támogató új misszió megtervezését kérte.

               (4)

               A Bissau-guineai miniszterelnök 2010. február 22-i keltezésű levelében arra kérte fel az Unió külügyi és biztonságpolitikai főképviselőjét (főképviselő), hogy az SSR-folyamat sikeres folytatásának biztosítása érdekében indítson egy újabb, képzési, iránymutatási és tanácsadási megbízatással rendelkező missziót.

               (5)

               A 2010. április 1-jei eseményeket és a Bissau-guineai hatóságoknak címzett 2010. április 19-i uniós politikai demarsot követően a PBB 2010. április 30-án – az EU külpolitikai eszközei közötti koherencia biztosítása érdekében – megállapodott arról, hogy az EU SSR GUINEA BISSAU megbízatását 2010. szeptember 30-ig meg kell hosszabbítani abból a célból, hogy egy stratégiai felülvizsgálat és a helyszíni fejlemények alapján 2010. júliusáig végső döntést hozhassanak a további Bissau-guineai KBVP-szerepvállalásról. Ezzel összefüggésben a PBB emlékeztetett a biztonsági ágazat reformjával kapcsolatos további uniós szerepvállalás előfeltételeire, ideértve a demokratikus alapelvek, az emberi jogok és a jogállamiság tiszteletben tartását, és újólag megerősítette ezeket az előfeltételeket.

               (6)

               Ezért a 2008/112/KKBP együttes fellépést megfelelően módosítani kell,

         ELFOGADTA EZT A HATÁROZATOT:
   1. cikk
   A 2008/112/KKBP együttes fellépés a következőképpen módosul:

               1.

               Az 1. cikk (1) bekezdése helyébe a következő szöveg lép:
               „(1)   Az Európai Unió (EU) létrehozza a Bissau-guineai Köztársaság biztonsági ágazatának reformját támogató uniós missziót (a továbbiakban: EU SSR GUINEA BISSAU vagy misszió), amely a 2008. február 26-án kezdődő előkészítési és a legkésőbb 2008. május 1-jén kezdődő végrehajtási szakaszból áll. A misszió időtartama az induló műveleti képesség megállapításától számított legfeljebb huszonnyolc hónap.”

               2.

               A 9. cikk (1) bekezdése helyébe a következő lép:
               „(1)   A misszióval kapcsolatos kiadások fedezésére szolgáló pénzügyi referenciaösszeg a 2008. február 26-tól2009. november 30-ig terjedő időszakra 5 650 000 EUR.
               A misszióval kapcsolatos kiadások fedezésére szolgáló pénzügyi referenciaösszeg a 2009. december 1-től2010. június 30-ig terjedő időszakra 1 530 000 EUR.
               A misszióval kapcsolatos kiadások fedezésére szolgáló pénzügyi referenciaösszeg a 2010. július 1-től2010. szeptember 30-ig terjedő időszakra 630 000 EUR.”.

               3.

               A 17. cikk második bekezdése helyébe a következő szöveg lép:
               „Ezt az együttes fellépést 2010. szeptember 30-ig kell alkalmazni.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2010. május 25-én.

            a Tanács részéről

            az elnök

         M. SEBASTIÁN

      (1)  HL L 40., 2008.2.14., 11. o.

      (2)  HL L 128., 2009.5.27., 60. o.

      (3)  HL L 303., 2009.11.18., 70. o.


title: Az Európai Parlament, a Tanács és a Bizottság 1247/2002/EK határozata (2002. július 1.) az európai adatvédelmi biztos feladatainak ellátására vonatkozó szabályokról és általános feltételekről

text:
Fontos jogi nyilatkozat

|

32002D1247

Hivatalos Lap L 183 , 12/07/2002 o. 0001 - 0002

		Az Európai Parlament, a Tanács és a Bizottság 1247/2002/EK határozata(2002. július 1.)az európai adatvédelmi biztos feladatainak ellátására vonatkozó szabályokról és általános feltételekrőlAZ EURÓPAI PARLAMENT, AZ EURÓPAI UNIÓ TANÁCSA ÉS AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletre [1], és különösen annak 43. cikkére,tekintettel a Bizottság javaslatára [2],mivel:(1) Az európai adatvédelmi biztos független felügyeleti szerv, amelynek feladata a személyes adatok feldolgozása és az ilyen adatok szabad áramlása tekintetében a természetes személyek védelmével kapcsolatos közösségi eszközök közösségi intézményekre és szervekre vonatkozó alkalmazásának figyelemmel kísérése.(2) Az adatvédelmi szabályok az egyének alapvető jogainak és szabadságainak védelmét szolgálják, különösen magán- és családi életüket illetően, a személyes adatok feldolgozására tekintettel, különösen az Európai Unióról szóló szerződés 6. cikkével összhangban és kellő tekintettel az Európai Unió alapjogi chartája 7. és 8. cikkére. Az említett alapvető jogokat az Európai Közösségek Bíróságának joggyakorlata szerint az emberi jogok és alapvető szabadságok védelméről szóló európai egyezmény 8. cikke és a tagállamok közös alkotmányos hagyományai tükrében kell értelmezni. Az adatvédelem célját annak a célnak a figyelembevételével kell teljesíteni, hogy az állampolgárok számára a köztevékenységekkel kapcsolatos információk hozzáférhetősége nem korlátozható.(3) E független felügyeleti szerv eredményes létrehozása szü kségessé teszi az európai adatvédelmi biztos és a biztos-helyettes feladatainak teljesítését szabályozó rendelkezések és általános feltételek megállapítását.(4) Az európai adatvédelmi biztos feladatainak teljesítésére vonatkozó rendeletekbe és általános feltételekbe belefoglalandó elemek nagy többségét a 45/2001/EK rendelet már tartalmazza. Ez tartalmazza az európai adatvédelmi biztos és a biztos-helyettes kinevezésére, humán és pénzügyi erőforrásaikra, függetlenségükre, szakmai titoktartási kötelezettségükre, megbízatásukra és hatáskörükre vonatkozó szükséges rendelkezéseket. Az európai adatvédelmi biztos 45/2001/EK rendelet 46. cikkének k) pontjában előírt eljárási szabályzatának különösen olyan eljárási rendelkezéseket kell tartalmaznia, amelyek hatásköre gyakorlásának módját szabályozzák.(5) Az európai adatvédelmi biztost a közösségi jog kötelezi, és meg kell felelnie az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletnek [3]. Ily módon kötelezik őt a Szerződés alapvető jogok és szabadságok védelmére vonatkozó rendelkezései, amelyek megállapítják, hogy a döntéshozatalnak az Unión belül a lehetőség szerinti legnyitottabbnak kell lennie, és amelyek előírják a személyes adatok védelmét, különösen a magántitokhoz való jogot.(6) E határozat pénzügyi keretének összeegyeztethetőnek kell lennie az 5. címsor mindenkori felső határával.(7) A rendeleteknek csak két lényeges vonatkozása nem szerepel a 45/2001/EK rendeletben, ezért ezek tisztázásra várnak. Ezek a biztos és a biztos-helyettes fizetésének rögzítésére, a javadalmazás helyett nyújtott juttatásokra és díjazásokra és a biztos székhelyére vonatkoznak. Tisztázni kell a 45/2001/EK rendeletnek az európai adatvédelmi biztos és a biztos-helyettes kinevezési eljárásáról szóló rendelkezéseit is.(8) Az európai adatvédelmi biztos díjazása az európai ombudsmannal megegyező szintű, mivel biztosítani kell, hogy a biztos a megbízatásához és hatásköreihez mérhető státussal rendelkezzen, és tekintettel arra a tényre, hogy a 45/2001/EK rendelet nagymértékben követi az európai ombudsman példáját a biztos intézményes profiljának meghatározásánál. Az európai ombudsman a javadalmazás, a juttatások és öregségi nyugdíj tekintetében a Bíróság bíráival egyenrangú.(9) A biztos-helyettest, az ő és az európai biztos közötti hierarchia felállítása érdekében, a javadalmazás, a juttatásokat és öregségi nyugdíj tekintetében a Bíróság hivatalvezetőjével megegyező szintre kell helyezni, míg mindkettőjük részére ugyanolyan típusú javadalmazást kell biztosítani, kinevezési eljárásukkal, hivatali idejükkel és megbízatásaikkal összhangban.(10) Az európai adatvédelmi biztos székhelye Brüsszelben van annak a közvetlen viszonynak a biztosítása érdekében, amelynek feladatai természeténél fogva az európai biztos és a felügyelete alá tartozó közösségi intézmények és szervek között fennáll, valamint megbízatása zökkenőmentes teljesítése érdekében.(11) Figyelembe kell venni azt a mértéket, amennyiben az Európai Unióról szóló szerződés VI. címének értelmében az adatvédelmi felügyeleti szervekkel létrejött együttműködés a 45/2001/EK rendelet 46. cikkének f) pontjában előírtak szerint segíteni fog az adatvédelmi felügyeleti szabályok és eljárások alkalmazásánál a következetesség biztosítása céljának elérésében.(12) Az Európai Parlament illetékes bizottsága úgy határozhat, hogy a Parlament, valamennyi tagja számára nyitott formában, meghallgatja a jelöltek számára nyilvános pályázat kiírását követően a Bizottság által a 45/2001/EK rendelet 42. cikke (1) bekezdésével összhangban összeállított jegyzéken szereplő jelölteket,A KÖVETKEZŐKÉPPEN HATÁROZOTT:1. cikkAz európai adatvédelmi biztos díjazásaAz európai adatvédelmi biztos a javadalmazás, a juttatások, az öregségi nyugdíj és a javadalmazás helyett nyújtott más díjazások meghatározása tekintetében az Európai Közösségek Bíróságának bíráival egyenrangú.2. cikkA biztos-helyettes díjazásaA biztos-helyettes a javadalmazás, a juttatások, az öregségi nyugdíj és a javadalmazás helyett nyújtott más díjazások meghatározása tekintetében az Európai Közösségek Bíróságának hivatalvezetőjével egyenrangú.3. cikkKinevezési eljárásAz európai adatvédelmi biztost és a biztos-helyettest a jelöltek számára kiírt nyilvános pályázatot követően nevezik ki. A jelöltek számára kiírt felhívás lehetővé teszi, hogy az egész Közösségen belül valamennyi érdekelt fél benyújthassa pályázatát. A jelöltek jegyzéke nyilvános. A Bizottság által a 45/2001/EK rendelet 42. cikke (1) bekezdésével összhangban összeállított jegyzék alapján az Európai Parlament illetékes bizottsága határozhat úgy, meghallgatást tart, hogy kifejezhesse, mely jelöltet részesíti előnyben.4. cikkSzékhelyAz európai adatvédelmi biztos és a biztos-helyettes székhelye Brüsszelben található.5. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 2002. július 1-jén.az Európai Parlament részérőlaz elnökP. Coxa Tanács részérőlaz elnökM. Arias Cañetea Bizottság részérőlaz elnökR. Prodi[1] HL L 8., 2001.1.12., 1. o.[2] HL C 304. E, 2001.10.30., 178. o.[3] HL L 145., 2001.5.31., 43. o.--------------------------------------------------


title: 2010/442/CFSP: A Tanács 2010/442/KKBP határozata ( 2010. augusztus 11. ) az Európai Unió bosznia-hercegovinai különleges képviselője megbízatásának meghosszabbításáról

text:
               12.8.2010

               HU

               Az Európai Unió Hivatalos Lapja

               L 211/26

         A TANÁCS 2010/442/KKBP HATÁROZATA
   (2010. augusztus 11.)
   az Európai Unió bosznia-hercegovinai különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2009. március 11-én elfogadta a 2009/181/KKBP együttes fellépést (1), amely a 2010. február 28-ig terjedő időszakra Valentin INZKO-t nevezte ki az Európai Unió bosznia-hercegovinai különleges képviselőjévé (a továbbiakban: EUKK).

               (2)

               A Tanács 2010. február 22-én elfogadta a 2010/111/KKBP határozatot (2), amely az EUKK megbízatását 2010. augusztus 31-ig meghosszabbította.

               (3)

               Az EUKK megbízatását 2011. augusztus 31-ig meg kell hosszabbítani. Mindazonáltal az EUKK megbízatása korábban is megszüntethető, amennyiben a Tanács az Európai Külügyi Szolgálat létrehozásáról szóló határozat hatálybalépését követően az Unió külügyi és biztonságpolitikai főképviselőjének (a továbbiakban: főképviselő) javaslata alapján így határoz.

               (4)

               Az EUKK megbízatását a Bizottsággal együttműködésben kell végrehajtani az Unió hatáskörébe tartozó, egyéb vonatkozó tevékenységekkel való összhang biztosítása érdekében.

               (5)

               Az EUKK megbízatását olyan helyzetben hajtja végre, amely rosszabbodhat, és sértheti a közös kül- és biztonságpolitikának a Szerződés 21. cikkében meghatározott célkitűzéseit,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   Valentin INZKO-nak, a bosznia-hercegovinai EUKK-nak a megbízatását a Tanács a 2011. augusztus 31-ig tartó időszakra meghosszabbítja. Az EUKK megbízatása korábban is megszüntethető, amennyiben a Tanács az Európai Külügyi Szolgálat létrehozásáról szóló határozat hatálybalépését követően a főképviselő javaslata alapján így határoz.
   2. cikk
   Politikai célkitűzések
   Az EUKK megbízatása az Európai Unió (a továbbiakban: EU vagy Unió) bosznia-hercegovinai politikai célkitűzésein alapul. Ezeknek központi elemét képezi – a Főképviselő Hivatalának misszió-végrehajtási tervével összhangban – a Bosznia-Hercegovinára vonatkozó általános keretmegállapodás a békéért (GFAP) végrehajtásának, valamint a stabilizációs és társulási folyamatnak a további folyamatos előrehaladása annak érdekében, hogy egy olyan stabil, életképes, békés és több etnikumot magában foglaló Bosznia-Hercegovina jöjjön létre, amely békésen együttműködik szomszédaival és visszafordíthatatlanul halad az uniós tagság felé.
   3. cikk
   Megbízatás
   A politikai célkitűzések megvalósítása érdekében az EUKK megbízatása a következőkre terjed ki:

               a)

               felajánlja az Unió tanácsait és közreműködését a politikai folyamat előmozdításához;

               b)

               előmozdítja az átfogó uniós politikai koordinációt és hozzájárul a belső uniós koordináció és koherencia megerősítéséhez Bosznia-Hercegovinában, többek között azáltal, hogy tájékoztatást ad az uniós misszióvezetőknek, illetve részt vesz vagy képviselteti magát rendszeres értekezleteiken, továbbá elnököl a területen jelen lévő összes uniós szereplő által alkotott koordinációs csoport ülésein, és ezáltal koordinálja az Unió szerepvállalásának végrehajtási szempontjait, valamint iránymutatást ad a bosznia-hercegovinai hatóságokkal fennálló kapcsolatok tekintetében;

               c)

               elősegíti az Unió átfogó koordinációját és helyi politikai iránymutatást nyújt a szervezett bűnözés felderítésére irányuló uniós erőfeszítésekre vonatkozóan, az Unió rendőri missziójának (EUPM) az ezen erőfeszítések rendőri vonatkozásainak koordinációja tekintetében fennálló vezető szerepének sérelme nélkül, valamint az ALTHEA (EUFOR) katonai parancsnoki lánc sérelme nélkül;

               d)

               a katonai parancsnoki lánc sérelme nélkül az EU haderőparancsnokának politikai iránymutatást nyújt a helyi politikai vonatkozású katonai kérdésekről, különös tekintettel a kockázatos műveletekre, a helyi hatóságokkal és médiával való kapcsolatokra;

               e)

               olyan politikai intézkedések esetében, amelyek kihatással lehetnek a biztonsági helyzetre, előzetesen egyeztet az EU haderőparancsnokával;

               f)

               biztosítja az uniós fellépés következetességét és egységességét a nyilvánosság felé, az EUKK szóvivője a fő uniós kapcsolattartó a bosznia-hercegovinai sajtóval a közös kül- és biztonságpolitika/közös biztonság- és védelempolitika (KKBP/KBVP) terén;

               g)

               gondoskodik a jogállamiság keretében folytatott tevékenységek teljes körű áttekintéséről, és ezen összefüggésben – szükség szerint – tanáccsal látja el a főképviselőt, valamint a Bizottságot;

               h)

               az EU rendőri missziója vezetőjének helyi politikai iránymutatást nyújt, az EUKK és a polgári műveleti parancsnok szükség esetén konzultációt folytat egymással;

               i)

               támogatja a rendőri szerkezetátalakítás előkészítését és végrehajtását a jogállamiságnak a nemzetközi közösség és a bosznia-hercegovinai hatóságok által történő átfogóbb megközelítése keretében, valamint az EUPM által e tekintetben nyújtott rendőri műszaki szakértői támogatást és segítségnyújtást igénybe véve;

               j)

               az EU rendőri missziójával szorosan együttműködve támogatja a bosznia-hercegovinai büntető igazságszolgáltatás és rendőrség közötti megerősített és hatékonyabb kapcsolatot;

               k)

               olyan politikai intézkedések esetében, amelyek kihatással lehetnek a rendészeti és a biztonsági helyzetre, előzetesen egyeztet az EU rendőri missziójának vezetőjével;

               l)

               a büntetőügyekben folytatott rendőrségi és igazságügyi együttműködés keretébe tartozó tevékenységek tekintetében – az Europolt és a vonatkozó uniós tevékenységeket is beleértve – szükség szerint tanácsot ad a főképviselőnek és a Bizottságnak, valamint részt vesz a szükséges helyi koordinációban;

               m)

               az egységesség és a lehetséges összhang érdekében továbbra is konzultációkat folytat az előcsatlakozási támogatási eszköz prioritásaival kapcsolatban;

               n)

               a Főképviselő Hivatalának (OHR) bezárásával összefüggésben támogatja a megerősített uniós jelenlét megtervezését, beleértve a nyilvánosságnak az átalakulással kapcsolatos tájékoztatására vonatkozó tanácsadást, a Bizottsággal szoros együttműködésben;

               o)

               hozzájárul az emberi jogok és az alapvető szabadságok tiszteletben tartásának kialakításához és megszilárdításához Bosznia-Hercegovinában, az EU emberi jogi politikájával és az EU emberi jogi iránymutatásaival összhangban;

               p)

               párbeszédet folytat az illetékes bosznia-hercegovinai hatóságokkal, azoknak a volt Jugoszláviában elkövetett háborús bűncselekményeket vizsgáló Nemzetközi Törvényszékkel (ICTY) való teljes körű együttműködéséről;

               q)

               politikai tanácsadást nyújt és közvetít az alkotmányreform folyamatában;

               r)

               az alkalmazandó parancsnoki lánc sérelme nélkül elősegíti annak biztosítását, hogy valamennyi helyszíni uniós eszköz összehangoltan kerüljön alkalmazásra az uniós politikai célok megvalósítása érdekében.

         4. cikk
   A megbízatás végrehajtása
   (1)   Az EUKK felel a megbízatásnak a főképviselő felügyelete melletti végrehajtásáért.
   (2)   A Politikai és Biztonsági Bizottság (a továbbiakban: PBB) kiemelt kapcsolatot tart fenn az EUKK-kal és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   5. cikk
   A főképviselő
   Az EUKK szerepe semmilyen módon nem befolyásolhatja hátrányosan a bosznia-hercegovinai főképviselő megbízatását, beleértve koordináló szerepét, amely a bosznia-hercegovinai békéről szóló általános keretmegállapodásban (GFAP), valamint a béketeremtési tanács (PIC) későbbi következtetéseiben és nyilatkozataiban meghatározott, valamennyi civil szervezet és ügynökség összes tevékenységére kiterjed.
   6. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2010. szeptember 1-jétől2011. augusztus 31-ig terjedő időszakra 3 700 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   7. cikk
   A csoport létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok és az Unió intézményei javaslatot tehetnek olyan személyzet kirendelésére, amely az EUKK-t munkájában segíti. A tagállamok vagy az Unió intézményei által az EUKK mellé kirendelt személyzet javadalmazását az érintett tagállam, illetve az Unió érintett intézménye fedezi. A tagállamok által a Tanács Főtitkárságához kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő állam vagy uniós intézmény közigazgatási fennhatósága alatt marad, és az EUKK küldetésének érdekében jár el és végzi feladatát.
   8. cikk
   Az EUKK és személyzete részére biztosított kiváltságok és mentességek
   Az EUKK küldetésének és az alkalmazottak feladatának elvégzéséhez és a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó féllel/felekkel kell megállapodni. Ehhez a tagállamok és a Bizottság minden szükséges támogatást megad.
   9. cikk
   Az EU minősített információk biztonsága
   Az EUKK és csoportjának tagjai – különösen az EU minősített információk kezelése során – tiszteletben tartják a Tanács biztonsági szabályzatának elfogadásáról szóló, 2001. március 19-i 2001/264/EK tanácsi határozatban (3) megállapított biztonsági elveket és minimumszabályokat.
   10. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden lényeges információhoz hozzáférjen.
   (2)   Az uniós küldöttségek és/vagy a tagállamok – az adott esettől függően – logisztikai segítséget nyújtanak a térségben.
   11. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – megbízatásával és a hatásköre alá tartozó földrajzi terület biztonsági helyzetével összhangban, a közvetlenül az irányítása alá tartozó állomány biztonsága érdekében meghoz minden indokolt és megvalósítható intézkedést, elsősorban az alábbiakat:

               a)

               az adott misszióra vonatkozó és a Tanács Főtitkárságának iránymutatásán alapuló biztonsági terv létrehozása, amely tartalmazza a misszióra vonatkozó fizikai, szervezeti és eljárási biztonsági intézkedéseket, szabályozza az állomány biztonságos mozgását a misszió területére és a misszió területén belül, továbbá kiterjed a biztonsági események kezelésére és a misszió vészhelyzeti intézkedési és evakuálási tervére;

               b)

               annak biztosítása, hogy az Unión kívül telepített teljes állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a missziónak a Tanács Főtitkársága szerinti biztonsági minősítéséhez igazodó biztonsági képzésben részesüljön a misszió területére való megérkezést megelőzően vagy azt követően;

               d)

               annak biztosítása, hogy a rendszeres biztonsági értékeléseket követően tett valamennyi elfogadott ajánlást végrehajtsák, és félidős, valamint a megbízatás teljesítéséről szóló jelentések keretében írásos jelentés benyújtása a főképviselő, a Tanács és a Bizottság részére az ajánlások végrehajtásáról és egyéb biztonsági kérdésekről.

         12. cikk
   Jelentéstétel
   Az EUKK rendszeresen jelentést tesz a főképviselőnek és a PBB-nek szóban és írásban. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK a főképviselő vagy a PBB ajánlására jelentést tehet a Külügyek Tanácsának.
   13. cikk
   Koordináció
   (1)   Az EUKK tevékenységét össze kell hangolni a Bizottság, valamint adott esetben a térségben működő többi EUKK tevékenységével. Az EUKK rendszeresen tájékoztatja a tagállamok külképviseleteit és az uniós küldöttségeket.
   Az EUKK a helyszínen szoros kapcsolatot tart fenn az uniós küldöttségek vezetőjével és a tagállamok külképviseleteinek vezetőivel. Ezek minden tőlük telhetőt megtesznek annak érdekében, hogy az EUKK-nak megbízatása végrehajtásához segítséget nyújtsanak. Az EUKK egyéb, a helyszínen működő nemzetközi és regionális szereplőkkel is kapcsolatot tart.
   (2)   Az Unió válságkezelési műveleteinek támogatása érdekében az EUKK – a helyszínen jelen lévő más uniós szereplőkkel együtt – javítja az információk uniós szereplők általi terjesztését és megosztását a magas szintű együttes helyzetfelismerés és -értékelés céljából.
   14. cikk
   Felülvizsgálat
   E határozat végrehajtását, valamint az Uniónak az érintett térségben történő egyéb hozzájárulásaival való összhangját rendszeresen felül kell vizsgálni. Az EUKK 2011. február végén az elért eredményekről szóló jelentést, a megbízatás végén pedig a megbízatás teljesítéséről szóló átfogó jelentést nyújt be a főképviselőnek, a Tanácsnak és a Bizottságnak.
   15. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2010. augusztus 11-én.

            a Tanács részéről

            az elnök

         S. VANACKERE

      (1)  HL L 67., 2009.3.12., 88. o.

      (2)  HL L 46., 2010.2.23., 23. o.

      (3)  HL L 101., 2001.4.11., 1. o.


title: 2008/152/EK: A Tanács határozata ( 2008. február 18. ) a Régiók Bizottsága egy spanyol tagjának és két spanyol póttagjának kinevezéséről

text:
               22.2.2008

               HU

               Az Európai Unió Hivatalos Lapja

               L 48/64

      A TANÁCS HATÁROZATA

   (2008. február 18.)
   a Régiók Bizottsága egy spanyol tagjának és két spanyol póttagjának kinevezéséről
   (2008/152/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a spanyol kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Heliodoro GALLEGO CUESTA hivatali idejének lejártát követően egy tag helye betöltetlen maradt. Carlos MARTÍN MALLÉN és Vidal SUÁREZ RODRÍGUEZ hivatali idejének lejártát követően két póttag helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           —

                           Pedro CASTRO VÁZQUEZ, Alcalde de Getafe (Madrid)

                     és

               b)

               póttagként:

                           —

                           Esther MONTERRUBIO VILLAR, Comisionada para las Relaciones Exteriores del Gobierno de Aragón, Comunidad Autónoma de Aragón,

                           —

                           Francisco DE LA TORRE PRADOS, Alcalde de Málaga.

         2. cikk
   Ez a határozat elfogadásának napján lép hatályba.

      Kelt Brüsszelben, 2008. február 18-án.

            a Tanács részéről

            az elnök

         I. JARC

      (1)  HL L 56., 2006.2.25., 75. o.


title: 2008/85/EK: A Tanács határozata ( 2008. január 28. ) a Régiók Bizottsága két spanyol póttagjának kinevezéséről

text:
               31.1.2008

               HU

               Az Európai Unió Hivatalos Lapja

               L 27/20

      A TANÁCS HATÁROZATA

   (2008. január 28.)
   a Régiók Bizottsága két spanyol póttagjának kinevezéséről
   (2008/85/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a spanyol kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               José Maria MUÑOA GANUZA és Javier MORALES FEBLES lemondását követően a Régiók Bizottsága két póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottsága póttagjainak a hivatali idő hátralévő részére, azaz 2010. január 25-ig a következő személyeket nevezi ki:

               —

               Iñaki AGUIRRE ARIZMENDI, Secretario General de Acción Exterior, Comunidad Autónoma del País Vasco,
               és

               —

               Julio César FERNÁNDEZ MATO, Secretario General de Relaciones Exteriores, Comunidad Autónoma de Galicia.

         2. cikk
   Ez a határozat az elfogadásának napján lép hatályba.

      Kelt Brüsszelben, 2008. január 28-án.

            a Tanács részéről

            az elnök

         D. RUPEL

      (1)  HL L 56., 2006.2.25., 75. o.


title: 2011/815/KKBP: A Politikai és Biztonsági Bizottság EUTM Somalia/1/2011 határozata ( 2011. december 6. ) harmadik államoknak a szomáliai biztonsági erők kiképzéséhez való hozzájárulás céljából folytatott európai uniós katonai misszióhoz (EUTM Somalia) való hozzájárulása elfogadásáról

text:
               7.12.2011

               HU

               Az Európai Unió Hivatalos Lapja

               L 324/36

         A POLITIKAI ÉS BIZTONSÁGI BIZOTTSÁG EUTM SOMALIA/1/2011 HATÁROZATA
   (2011. december 6.)
   harmadik államoknak a szomáliai biztonsági erők kiképzéséhez való hozzájárulás céljából folytatott európai uniós katonai misszióhoz (EUTM Somalia) való hozzájárulása elfogadásáról
   (2011/815/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Uniónak a szomáliai biztonsági erők kiképzéséhez hozzájáruló katonai missziójáról szóló, 2010. február 15-i 2010/96/KKBP tanácsi határozatra (1) (EUTM Somalia) és különösen annak 8. cikke (2) bekezdésére,
   mivel:

               (1)

               Az EUTM Somalia parancsnoka 2008. november 17-én, 2008. december 16-án és 2009. március 19-én a katonai erők létrehozásával és a személyzeti ellátottsággal kapcsolatos konferenciát tartott.

               (2)

               Az uniós misszió parancsnokának és az Európai Unió Katonai Bizottságának (EUKB) a Szerbia EUTM Somaliá-hoz való hozzájárulására vonatkozó ajánlását követve Szerbia hozzájárulását el kell fogadni.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió olyan határozatainak és intézkedéseinek kidolgozásában és végrehajtásában, amelyeknek védelmi vonatkozásai vannak. Dánia ezért nem vesz részt e határozat végrehajtásában, és az EUTM Somalia finanszírozásában,

         ELFOGADTA EZT A HATÁROZATOT:
   1. cikk
   Harmadik államok hozzájárulása
   A katonai erők létrehozásával és a személyzeti ellátottsággal foglalkozó 2008. november 17-i, 2008. december 16-i és 2009. március 19-i konferenciákra, továbbá az uniós misszió parancsnoka és az EUKB ajánlására figyelemmel Szerbiának a szomáliai biztonsági erők kiképzéséhez való hozzájárulás céljából folytatott európai uniós katonai misszióhoz (EUTM Somalia) történő hozzájárulását a PBB elfogadja.
   2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2011. december 6-án.

            a Politikai és Biztonsági Bizottság részéről

            az elnök

         O. SKOOG

      (1)  HL L 44., 2010.2.19., 16. o.


title: A tagállamok kormányai képviselőinek Határozata a Közösség egyes intézményeinek és szervezeti egységeinek ideiglenes helyéről (67/446/EGK)

text:
Fontos jogi nyilatkozat

|

41967D0446

Hivatalos Lap 152 , 13/07/1967 o. 0018 - 0020 finn különkiadás fejezet 1 kötet 1 o. 0033  svéd különkiadás fejezet 1 kötet 1 o. 0033

		A tagállamok kormányai képviselőinekHatározataa Közösség egyes intézményeinek és szervezeti egységeinek ideiglenes helyéről(67/446/EGK)(67/30/Euratom)A TAGÁLLAMOK KORMÁNYAINAK KÉPVISELŐI,tekintettel az Európai Közösségek egységes Tanácsának és egységes Bizottságának létrehozásáról szóló szerződés 37. cikkére,mivel az Európai Szén- és Acélközösséget létrehozó szerződés 77. cikke, az Európai Gazdasági Közösséget létrehozó szerződés 216. cikke, az Európai Atomenergia-közösséget létrehozó szerződés 189. cikke és az Európai Beruházási Bank alapokmányáról szóló jegyzőkönyv 1. cikke (2) bekezdése alkalmazásának sérelme nélkül az Európai Közösségek egységes Tanácsának és egységes Bizottságának létrehozásakor helyénvaló a Luxemburgi Nagyhercegséggel kapcsolatos problémák rendezése érdekében Luxemburgot kijelölni egyes intézmények és szervezeti egységek ideiglenes helyéül,A KÖVETKEZŐKÉPPEN HATÁROZTAK:1. cikkA Közösségek intézményeinek ideiglenes munkavégzési helye Luxembourg, Brüsszel és Strasbourg marad.2. cikkA Tanács áprilisban, júniusban és októberben Luxembourgban tartja üléseit.3. cikkA Bíróság Luxembourgban marad.A Közösség bírói és kvázi-igazságszolgáltatási szerveit - beleértve a versenyszabályok alkalmazásáért felelős, az Európai Szén- és Acélközösséget létrehozó, az Európai Gazdasági Közösséget létrehozó és az Európai Atomenergia-közösséget létrehozó szerződések alapján, vagy a Közösségek keretén belül a tagállamok között vagy harmadik országokkal kötött egyezmények alapján már létrehozott vagy ezután létrehozandó intézményeit is - szintén Luxembourgban helyezik el.4. cikkA Közgyűlés Főtitkársága és annak szervezeti egységei Luxembourgban maradnak.5. cikkAz Európai Beruházási Bankot Luxembourgban helyezik el, a Bank vezető szervei itt tartják üléseiket, és a Bank itt folytatja valamennyi tevékenységét.Ez különösen érvényes a jelenlegi, különösen az Európai Gazdasági Közösséget létrehozó szerződés 130. cikkében említett tevékenységének kifejtésére, ennek a tevékenységnek más területekre történő esetleges kiterjesztésére, és a Bankra ruházott esetleges új feladatokra.A Bizottság és az Európai Beruházási Bank között összekötő hivatal jön létre Luxembourgban, amelynek különösen az Európai Fejlesztési Alap műveleteinek megkönnyítése lesz a feladata.6. cikkA Monetáris Bizottság Luxembourgban és Brüsszelben ülésezik.7. cikkAz Európai Szén- és Acélközösség pénzügyekért felelős szervezeti egységeinek székhelye Luxembourgban van. Ide tartozik a Hitel- és Befektetési Főigazgatóság, az illetékek begyűjtésével megbízott szervezeti egységek és a hozzájuk tartozó könyvelési egységek.8. cikkA Közösségek hivatalos kiadványainak hivatalát, amelyhez közös terjesztési egység és egy rövid- és hosszú távú fordításokkal foglalkozó szervezeti egység kapcsolódik, Luxembourgban helyezik el.9. cikkEzen felül a Bizottság következő szervezeti egységeit helyezik el Luxembourgban:a) a Statisztikai Hivatal és az Adatfeldolgozó Részleg;b) az Európai Gazdasági Közösség és az Európai Szén- és Acélközösség egészségvédelemmel és munkahelyi biztonsággal foglalkozó szervezeti egységei;c) az Információterjesztési Főigazgatóság, az Egészségvédelmi Igazgatóság, az Európai Atomenergia-közösség Biztonságvédelmi Igazgatósága,valamint a szükséges igazgatási és technikai létesítmények.10. cikkA tagállamok kormányai készek arra, hogy – különösen a pénzügyek területén – egyéb közösségi szerveket és szervezeti egységeket helyezzenek el Luxembourgban vagy helyezzenek át, feltéve, hogy ezen szervek és szervezeti egységek zavartalan működése biztosított.Ebből a célból felszólítják a Bizottságot, hogy készítsen évente jelentést a közösségi szervek és szervezeti egységek elhelyezésével kapcsolatos mindenkori helyzetről, valamint annak lehetőségéről, hogy e rendelkezés alapján új intézkedéseket hozzanak, figyelembe véve a Közösségek zavartalan működésének szükségességét.11. cikkAz Európai Szén- és Acélközösség zavartalan működésének biztosítása érdekében felszólítják a Bizottságot, hogy gondoskodjon a szervezeti egységek fokozatos és összehangolt áthelyezéséről, és utolsóként helyezze át a szén- és acélpiac igazgatásáért felelős szervezeti egységeket.12. cikkA fenti rendelkezésekre is figyelemmel, ez a határozat nem érinti az Európai Közösségek intézményeinek és szervezeti egységeinek a kormányok korábbi határozatai által meghatározott ideiglenes munkavégzési helyeit, valamint a szervezeti egységeknek az egységes Tanács és az egységes Bizottság létrehozásával együtt járó átcsoportosítását.13. cikkEz a határozat az Európai Közösségek egységes Tanácsának és egységes Bizottságának létrehozásáról szóló szerződéssel megegyező napon lép hatályba.Kelt Brüsszelben, ezerkilencszázhatvanöt április nyolcadikán.Paul-Henri SpaakKurt SchmückerMaurice Couve de MurvilleAmintore FanfaniPierre WernerJ. M. A. H. Luns--------------------------------------------------


title: A Tanács 2011/312/KKBP határozata ( 2011. május 26. ) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról és meghosszabbításáról

text:
               27.5.2011

               HU

               Az Európai Unió Hivatalos Lapja

               L 140/55

         A TANÁCS 2011/312/KKBP HATÁROZATA
   (2011. május 26.)
   az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére és 43. cikkének (2) bekezdésére,
   mivel:

               (1)

               A Tanács 2005. november 25-én elfogadta az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépést (1).

               (2)

               A Tanács 2010. május 12-én elfogadta a 2005/889/KKBP együttes fellépés módosításáról és 2011. május 24-ig történő meghosszabbításáról szóló 2010/274/KKBP határozatot (2).

               (3)

               A Politikai és Biztonsági Bizottság (PBB) 2011. február 16-án ajánlásokat hagyott jóvá arra a stratégiai koncepcióra vonatkozóan, amely a gázai határok és határátkelőhelyek igazgatásában részt vevő palesztin személyzetnek a közös biztonság- és védelempolitika (KBVP) keretein belüli képzésére irányul.

               (4)

               Az EU BAM Rafah missziót jelenlegi megbízatása alapján 2011. május 25-től2011. december 31-ig újra meg kell hosszabbítani.

               (5)

               Szükséges továbbá az EU BAM Rafah-val kapcsolatos kiadások fedezésére szánt pénzügyi referenciaösszeget meghatározni 2011. május 25-től2011. december 31-ig terjedő időszakra vonatkozóan,

         ELFOGADTA EZT A HATÁROZATOT:
   1. cikk
   A 2005/889/KKBP együttes fellépés a következőképpen módosul:

               1.

               A 2. cikk második bekezdése a következő ponttal egészül ki:

                           „d)

                           segítséget nyújt az EUPOL COPPS számára a gázai határok és határátkelőhelyek igazgatásában részt vevő palesztin személyzet képzésével kapcsolatos kiegészítő feladatok elvégzésében.”.

               2.

               A 10. cikk (1) bekezdése helyébe a következő szöveg lép:
               „(1)   A misszió politikai ellenőrzését és stratégiai irányítását – a Tanács és a főképviselő felelősségvállalása mellett – a PBB gyakorolja. A Tanács felhatalmazza a PBB-t, hogy e célra a Szerződés 38. cikkének megfelelően hozza meg a vonatkozó határozatokat. Ez a felhatalmazás a misszióvezetőnek a főképviselő javaslata alapján történő kinevezésére és az OPLAN módosítására is vonatkozik. A felhatalmazás emellett a misszióvezető kinevezésére vonatkozó későbbi döntések meghozatalához szükséges hatáskörökre is kiterjed. A misszió céljaival és befejezésével kapcsolatos döntéshozatali hatáskör továbbra is a Tanácsot illeti meg.”.

               3.

               A 13. cikk (1) bekezdése helyébe a következő szöveg lép:
               „(1)   A misszióval kapcsolatos kiadások fedezésére szánt pénzügyi referenciaösszeg a 2011. május 25-től2011. december 31-ig terjedő időszakra 1 400 000 EUR.”.

               4.

               A 16. cikk második bekezdése helyébe a következő szöveg lép:
               „Ez az együttes fellépés 2011. december 31-én hatályát veszti.”.

         2. cikk
   Ez a határozat az elfogadása napján lép hatályba.
   Ezt a határozatot 2011. május 25-től kell alkalmazni.

      Kelt Brüsszelben, 2011. május 26-án.

            a Tanács részéről

            az elnök

         MARTONYI J.

      (1)  HL L 327., 2005.12.14., 28. o.

      (2)  HL L 119., 2010.5.13., 22. o.